pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงมหาดไทยชี้แจงข้อเท็จจริง กรณีข้อกล่าวหาโครงการไทยนิยมยั่งยืน
วันพุธที่ 31 ตุลาคม 2561
กระทรวงมหาดไทยชี้แจงข้อเท็จจริง กรณีข้อกล่าวหาโครงการไทยนิยมยั่งยืน
กระทรวงมหาดไทยชี้แจงข้อเท็จจริง กรณีข้อกล่าวหาโครงการไทยนิยมยั่งยืน
วันที่ 24 ตุลาคม 2561 นายพรพจน์ เพ็ญพาส รองปลัดกระทรวงมหาดไทย สํานักงานปลัดกระทรวงมหาดไทย กระทรวงมหาดไทย และ นายบุญธรรม เลิศสุขีเกษม รองปลัดกระทรวงมหาดไทย ในฐานะผู้ช่วยเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืน ชี้แจงข้อเท็จจริงประเด็นข้อกล่าวหาโครงการไทยนิยมยั่งยืน ดังนี้
กระทรวงมหาดไทย ได้ดําเนินการตรวจสอบในพื้นที่ทั้ง 2 จังหวัด คือ จังหวัดบุรีรัมย์และจังหวัดเพชรบูรณ์ ในส่วนของโครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ตามโครงการไทยนิยม ยั่งยืน (หมู่บ้าน/ชุมชนละ 2 แสนบาท) ซึ่งเป็นโครงการที่กระทรวงมหาดไทย โดยกรมการปกครอง เป็นหน่วยงานรับผิดชอบนั้น พบว่าไม่มีการดําเนินการตามที่กล่าวถึงและโดยหลักการของโครงการไทยนิยม ยั่งยืน นั้น ห้ามนําเงินไปซื้อครุภัณฑ์อยู่แล้ว ทั้งนี้ จะได้ตรวจสอบโครงการในส่วนของหน่วยงานอื่นว่ามีการดําเนินการหรือไม่อย่างไร
ขอเรียนว่า การขับเคลื่อนการพัฒนาประเทศไทยตามโครงการไทยนิยม ยั่งยืน เป็นโครงการสําคัญที่ประชาชนในพื้นที่ได้ร่วมกันคิด ร่วมกันทํา ร่วมกันตัดสินใจ และร่วมกันแก้ไขปัญหา ในการพัฒนาหมู่บ้าน/ชุมชน ของตนเอง ซึ่งจะทําให้เกิดการสร้างโอกาสทางอาชีพ เพิ่มรายได้ ลดความเหลื่อมล้ําได้ อย่างเป็นรูปธรรมและยั่งยืน
ทั้งนี้ หากพี่น้องประชาชนมีเรื่องร้องเรียนร้องทุกข์ สามารถร้องเรียนผ่านช่องทางศูนย์ดํารงธรรมกระทรวงมหาดไทย ทางสายด่วนหมายเลข 1567 หรือแอปพลิเคชั่น SPOND ซึ่งจะมีเจ้าหน้าที่ศูนย์ดํารงธรรม รับเรื่องและติดตามตรวจสอบอย่างละเอียดทุกขั้นตอนอย่างโปร่งใส เป็นธรรม และเป็นที่พึ่งของประชาชนได้อย่างแน่นอน
รัฐบาลไทย-ข่าวทำเนียบรัฐบาล-รมช.อุตสาหกรรม ลงพื้นที่ตรวจเยี่ยมหมู่บ้านท่องเที่ยวเชิงเกษตร วิสาหกิจชุมชนเกษตรเพื่อสุขภาพ
วันอังคารที่ 6 กุมภาพันธ์ 2561
รมช.อุตสาหกรรม ลงพื้นที่ตรวจเยี่ยมหมู่บ้านท่องเที่ยวเชิงเกษตร วิสาหกิจชุมชนเกษตรเพื่อสุขภาพ
รมช.อุตสาหกรรม ลงพื้นที่ตรวจเยี่ยมหมู่บ้านท่องเที่ยวเชิงเกษตร วิสาหกิจชุมชนเกษตรเพื่อสุขภาพบ้านปัถวี อ.มะขาม จ.จันทบุรี
วันนี้ (5 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมหมู่บ้านท่องเที่ยวเชิงเกษตร วิสาหกิจชุมชนเกษตรเพื่อสุขภาพบ้านปัถวี อ.มะขาม จ.จันทบุรี ซึ่งเป็นหนึ่งในโครงการหมู่บ้านอุตสาหกรรมชุมชนเชื่อมโยงการท่องเที่ยว (CIV 4.0) ตามมาตรการยกระดับเศรษฐกิจฐานชุมชน (Local Economy) ของกระทรวงอุตสาหกรรม โดยชุมชนดังกล่าวมีอัตลักษณ์ที่มีความอุดมสมบูรณ์ด้วยผลไม้นานาพันธุ์ เป็นสวนอินทรีย์และแหล่งเรียนรู้ ซึ่งมีจุดเด่นคือ สุดยอดผลไม้อินทรีย์เพื่อสุขภาพ และจากอัตลักษณ์ดังกล่าวเมื่อได้รับการส่งเสริมและสนับสนุนจากโครงฯ คาดว่าจะสามารถเพิ่มมูลค่าสินค้าและการท่องเที่ยวให้ชุมชนมีรายได้เพิ่มขึ้นจากเดิมได้ โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมตรวจเยี่ยม
รัฐบาลไทย-ข่าวทำเนียบรัฐบาล-กรมชลประทานชี้แจง กรณีสถานีสูบน้ำด้วยไฟฟ้าพร้อมระบบส่งน้ำบ้านวังชะโอน จ.กำแพงเพชร
วันจันทร์ที่ 2 เมษายน 2561
กรมชลประทานชี้แจง กรณีสถานีสูบน้ําด้วยไฟฟ้าพร้อมระบบส่งน้ําบ้านวังชะโอน จ.กําแพงเพชร
กรมชลประทานชี้แจง กรณีสถานีสูบน้ําด้วยไฟฟ้าพร้อมระบบส่งน้ําบ้านวังชะโอน จ.กําแพงเพชร
วันที่ 31 มีนาคม 2561 นายทองเปลว กองจันทร์ อธิบดีกรมชลประทาน กรมชลประทาน กระทรวงเกษตรและสหกรณ์ ชี้แจงกรณีสถานีสูบน้ําด้วยไฟฟ้าที่กําแพงเพชร ใช้ครั้งเดียวแล้วปล่อยทิ้งร้างตามที่เพจปฏิบัติการหมาเฝ้าบ้าน/ผู้จัดการออนไลน์ กล่าวหาว่า โครงการชลประทานกําแพงเพชร ได้ก่อสร้างสถานีสูบน้ําด้วยไฟฟ้า พร้อมระบบส่งน้ําบ้านวังชะโอน หมู่ที่ 12 บ้านไร่พัฒนา อําเภอพรานกระต่าย จังหวัดกําแพงเพชร ใช้ครั้งเดียวแล้วทิ้ง มีการทดลองสูบน้ําและแรกเริ่มมีการเก็บเงินจากชาวบ้านรายละ 1,000 บาท นั้น กรมชลประทานขอชี้แจงข้อเท็จจริง ดังนี้
โครงการก่อสร้างสถานีสูบน้ําด้วยไฟฟ้าพร้อมระบบส่งน้ําบ้านวังชะโอน ดําเนินการก่อสร้างแล้วเสร็จในปี พ.ศ. 2556 กรมชลประทาน ได้ถ่ายโอนภารกิจให้องค์การบริหารส่วนตําบลท่าไม้ อําเภอพรานกระต่าย จังหวัดกําแพงเพชร เมื่อวันที่ 24 กุมภาพันธ์ 2557 โดยในภารกิจที่ถ่ายโอน ประกอบด้วย งานบริหารจัดการน้ํา งานเก็บเงินค่ากระแสไฟฟ้า รวมไปถึงภารกิจการเก็บเงินค่ากระแสไฟฟ้าจากเกษตรกรในส่วนที่เกษตรกรต้องรับภาระ และเบิกเงินค่ากระแสไฟฟ้าที่รัฐอุดหนุน ให้กับการไฟฟ้าส่วนภูมิภาค เพื่อให้การดําเนินการเกี่ยวกับชําระเงินและเบิกจ่ายค่ากระแสไฟฟ้าเป็นไปอย่างต่อเนื่อง
ทั้งนี้ ก่อนที่จะถ่ายโอนภารกิจให้กับ อบต.ท่าไม้ รับไปดูแลและบํารุงรักษาต่อนั้น ทางโครงการชลประทานกําแพงเพชร ได้ทําการทดสอบการทํางานของสถานีสูบน้ําและระบบการส่งน้ําในพื้นที่ของราษฎร เพื่อให้ราษฎรมีความมั่นใจในประสิทธิภาพการทํางานของสถานีสูบน้ําแห่งนี้ และไม่ได้เรียกเก็บเงินจากชาวบ้านรายละ1,000บาท ตามที่เป็นข่าวแต่อย่างใด
อนึ่ง โครงการก่อสร้างสถานีสูบน้ําด้วยไฟฟ้าพร้อมระบบส่งน้ําบ้านวังชะโอน ไม่ได้มีการจ่ายค่าชดเชยและเวนคืนที่ดินจากกรมชลประทาน แต่อาศัยการมีส่วนร่วมของราษฎรในการให้ใช้พื้นที่
อย่างไรก็ตาม กรมชลประทานไม่ได้นิ่งนอนใจในปัญหาที่เกิดขึ้น ได้ให้โครงการชลประทานกําแพงเพชร ประสานไปยังนายอําเภอพรานกระต่ายและองค์การบริหารส่วนตําบลท่าไม้ เพื่อหาแนวทางในการแก้ไขปัญหาการใช้สถานีสูบน้ําด้วยไฟฟ้าแห่งนี้ ให้กลับมาใช้งานและเกิดประโยชน์สูงสุดต่อราษฎรในพื้นที่ต่อไป
----------------------------
รัฐบาลไทย-ข่าวทำเนียบรัฐบาล-นายกฯ พอใจบริษัทการจัดอับดับเรตติ้งของญี่ปุ่น (JCR) มุมมองภาพรวมเศรษฐกิจไทย “มีเสถียรภาพ” แนวโน้มการลงทุนต่างชาติเพิ่ม ยืนยันไทยมีแผนบริหารจัดการหนี้สาธารณะที่รัดกุม
วันศุกร์ที่ 7 สิงหาคม 2563
นายกฯ พอใจบริษัทการจัดอับดับเรตติ้งของญี่ปุ่น (JCR) มุมมองภาพรวมเศรษฐกิจไทย “มีเสถียรภาพ” แนวโน้มการลงทุนต่างชาติเพิ่ม ยืนยันไทยมีแผนบริหารจัดการหนี้สาธารณะที่รัดกุม
นายกรัฐมนตรีพอใจบริษัทการจัดอับดับเรตติ้งของญี่ปุ่น (JCR) มุมมองภาพรวมเศรษฐกิจไทย “มีเสถียรภาพ” แนวโน้มการลงทุนต่างชาติเพิ่ม ยืนยันไทยมีแผนบริหารจัดการหนี้สาธารณะที่รัดกุม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบผลการจัดอันดับความน่าเชื่อถือของประเทศไทยโดยบริษัท Japan Credit Rating Agency, Ltd. (JCR) ยืนยันมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable outlook) และความน่าเชื่อถือของตราสารหนี้รัฐบาลระยะยาวสกุลเงินตราต่างประเทศที่ระดับ A- และสกุลเงินบาทที่ระดับ A เนื่องจากประเทศไทยมีมาตรการรับมือกับการระบาดของโรคติดเชื้อไวรัสโคโรนา 2019 (COVID-19) อย่างมีประสิทธิภาพ ดุลบัญชีเดินสะพัดเกินดุล และทุนสํารองระหว่างประเทศอยู่ในระดับสูง
ในส่วนของการลงทุนจากต่างประเทศ ก็มีข้อมูลที่น่ายินดี เมื่อบีโอไอได้เปิดเผยยอดขอรับการส่งเสริมการลงทุนในช่วง 6 เดือนของปี 2563 (มกราคม-มิถุนายน) รวม 754 โครงการ เพิ่มขึ้นร้อยละ 7 มูลค่าเงินลงทุน 158,890 ล้านบาท และเป็นนักลงทุนหน้าใหม่ที่ยื่นขอรับการส่งเสริมในโครงการใหม่ถึง 366 โครงการ หรือร้อยละ 49 โดยมียอดเงินลงทุนรวม 42,520 ล้านบาท ขณะที่เป็นการลงทุนในพื้นที่อีอีซีถึง 225 โครงการมูลค่าเงินลงทุนรวม 85,480 ล้านบาท ซึ่งนายกรัฐมนตรีย้ําว่ารัฐบาลทํางานแบบ “New Normal” เดินหน้าสู่อนาคต โดยมีแผนกระตุ้นเศรษฐกิจควบคู่ไปกับการเฝ้าระวังโควิด-19 แต่ยังคงยึดวินัยการเงินการคลัง รักษาระดับหนี้สาธารณะ ซึ่งนายกฯ มอบแนวทางให้สํานักบริการหนี้สาธารณะที่ดูแลเรื่องการกลั่นกรองแผนความต้องการกู้เงินระยะปานกลาง 5 ปี (พ.ศ.2564-2568) และแผนการบริหารหนี้สาธารณะประจําปีงบประมาณ 2564 ยึดเหตุผลความจําเป็นและความต้องการเงินกู้อย่างรอบคอบโดยคํานึงถึงความสอดคล้องกับกรอบกฎหมายที่เกี่ยวข้องได้แก่กฎหมายวินัยการเงินการคลังของรัฐและกฎหมายการบริหารหนี้สาธารณะทั้งนี้เพื่อให้การลงทุน การดําเนินโครงการ/แผนงาน นําไปสู่การกระตุ้นและพัฒนาเศรษฐกิจและรองรับสถานการณ์ระบาดของไวรัสโควิด-19
รองโฆษกประจําสํานักนายกรัฐมนตรียังย้ําว่า การจัดเรทติ้งของญี่ปุ่นเป็นสัญญาณที่ดีสร้างความเชื่อมั่นต่อเศรษฐกิจไทย แม้ช่วงนี้จะเป็นช่วงที่ยากลําบาก แต่รัฐบาลพร้อมขับเคลื่อนโครงการการลงทุนขนาดใหญ่ และการใช้เงินกู้เพื่อฟื้นฟูเศรษฐกิจและสังคม เพื่อกระตุ้นเศรษฐกิจฐานราก เน้นการจ้างงาน สร้างรายได้ รวมถึงโครงสร้างพื้นฐานเพื่อแก้ปัญหาภัยแล้ง ซึ่งได้ทํามาแล้วหลายโครงการมากและยังคงจัดสรรงบประมาณให้เดินหน้าต่อไป
รัฐบาลไทย-ข่าวทำเนียบรัฐบาล-ทส.ร่วมประชุมหารือร่วมกับคณะกรรมการปฏิรูปประเทศด้านสังคม
วันศุกร์ที่ 16 มีนาคม 2561
ทส.ร่วมประชุมหารือร่วมกับคณะกรรมการปฏิรูปประเทศด้านสังคม
ทส.ร่วมประชุมหารือร่วมกับคณะกรรมการปฏิรูปประเทศด้านสังคม
วันนี้ (16 มี.ค.61) กระทรวงทรัพยากรธรรมชาติและสิ่งแวดล้อม ร่วมประชุมหารือกับคณะกรรมการปฏิรูปประเทศด้านสังคม โดยได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุม พร้อมด้วยผู้บริหารระดับสูงทส. และนายปีติพงศ์ พึ่งบุญ ประธานคณะกรรมการปฏิรูปประเทศด้านสังคม ร่วมประชุม ณ ห้องประชุม 202 อาคารกรมควบคุมมลพิษ
ทั้งนี้ การดําเนินงานของกระทรวงทรัพยากรธรรมชาติและสิ่งแวดล้อม ที่เกี่ยวข้องกับประเด็นปฏิรูปประเทศด้านสังคม จํานวน 3 เรื่อง ดังนี้
1. นโยบายและแผนการบริหารจัดการที่ดิน และทรัพยากรดิน โดยได้ดําเนินการขับเคลื่อนนโยบายภาพรวมของการจัดที่ดินแปลงรวม และการพัฒนากลไกหนุนเสริมการจัดการที่ดินแปลงรวมที่เน้นบทบาทของชุมชนควบคู่กับกระบวนการสร้างเสริมชุมชนเข้มแข็ง
2. การพัฒนาระบบการบริหารจัดการแหล่งน้ําในชุมชน โดยดําเนินตามแนวทางเกี่ยวกับการพัฒนาระบบการบริหารจัดการแหล่งน้ําขนาดเล็กบนฐานการมีส่วนร่วมของชุมชนที่เชื่อมโยงกับแผนพัฒนาแหล่งน้ําขนาดใหญ่
3. การปลูกไม้ยืนต้นมูลค่าสูง โดยดําเนินการผลักดันกฎหมายที่เกี่ยวข้องกับการส่งเสริมให้ประชาชนปลูกไม้ยืนต้นมูลค่าสูงในที่ดินกรรมสิทธิ์เพื่อการออม และการสร้างมูลค่าทางเศรษฐกิจ
รัฐบาลไทย-ข่าวทำเนียบรัฐบาล-​ผู้นำอาเซียน และอาเซียนบวกสาม เตรียมประชุมผ่านระบบการประชุมทางไกลรับมือโควิด-19
วันศุกร์ที่ 10 เมษายน 2563
​ผู้นําอาเซียน และอาเซียนบวกสาม เตรียมประชุมผ่านระบบการประชุมทางไกลรับมือโควิด-19
นายกรัฐมนตรีเตรียมร่วมประชุมผู้นําอาเซียนผ่านระบบการประชุมทางไกลยกวาระโควิด-19 เร่งด่วน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมร่วมประชุมสุดยอดอาเซียน และผู้นําอาเซียนบวกสาม (จีน ญี่ปุ่น เกาหลีใต้) สมัยพิเศษ ว่าด้วยโรคติดเชื้อไวรัสโคโรนา 2019 (โควิด-19) ในวันอังคารที่ 14 เมษายน 2563
เป็นประจําทุกปี ที่ผู้นําชาติสมาชิกอาเซียน 10 ประเทศจะร่วมประชุมกันปีละ 2 ครั้ง แต่เนื่องด้วย ขณะนี้มีการแพร่ระบาดของโรคติดเชื้อไวรัสโคโรนา (โควิด-19) ที่ส่งผลกระทบทั่วโลกและทุกประเทศในอาเซียน ๆ ซึ่งทําให้มีล่าสุดผู้เสียชีวิตทั่วโลกมากกว่า 95,000 ราย จากจํานวนผู้ติดเชื้อสะสมมากกว่า 1.6 ล้านราย และมีประชากรกว่า 1 ใน 3 ของโลก ที่ถูกจํากัดการเคลื่อนไหวจากมาตรการปิดประเทศ (Lock Down) จนองค์การอนามัยโลก (WHO) ได้ออกประกาศให้เป็นการระบาดใหญ่ ผู้นําอาเซียนจึงเห็นพ้องให้จัดการประชุมทางไกลผ่านระบบการประชุมทางไกลแทน โดยในช่วงเช้าจะเป็นการประชุมสุดยอดผู้นําอาเซียน และช่วงบ่ายจะเป็นการประชุมร่วมระหว่างผู้นําอาเซียนกับประเทศคู่เจรจาบวกสาม ซึ่งเกิดจากข้อเสนอของจีนในการประชุมรัฐมนตรีอาเซียน-จีน สมัยพิเศษ ณ เวียงจันทร์ ที่จะให้มีการจัดการประชุมสุดยอดอาเซียนสมัยพิเศษ ว่าด้วยโรคติดเชื้อไวรัสโคโรนา 2019 ในช่วงเวลาที่เหมาะสม ซึ่งรัฐมนตรีว่าการกระทรวงการต่างประเทศของไทยได้ให้ความเห็นว่าอาจพิจารณาจัดการประชุมสุดยอดอาเซียนกับประเทศคู่เจรจาบวกสาม (จีน ญี่ปุ่น เกาหลีใต้) เนื่องจากเป็นประเทศที่ได้รับผลกระทบจากสถานการณ์การแพร่ระบาด และจะเป็นประโยชน์ต่อประเทศสมาชิกอาเซียนในการแสวงหาความร่วมมือในกรอบอาเซียนบวกสาม ทั้งนี้ในปี 2563 เวียดนามรับไม้ต่อการเป็นประธานอาเซียนต่อจากไทย
โดยผู้นําอาเซียนจะแลกเปลี่ยนความคิดเห็นเกี่ยวกับสถานการณ์ มาตรการรับมือด้านสาธารณสุข ตลอดจนหาแนวทางร่วมกันในการบรรเทาผลกระทบทางเศรษฐกิจ และสังคมอย่างมีประสิทธิภาพและรอบด้าน ทั้งในภูมิภาคและกับภาคีภายนอก ซึ่งแต่ละประเทศในอาเซียนได้มีการเฝ้าระวัง ยกระดับมาตรการป้องกันการแพร่ระบาด โดยการเพิ่มมาตรการเว้นระยะห่างระหว่างบุคคล (Social Distancing) ได้แก่ การออกจากบ้านเท่าที่จําเป็น การไม่ไปในสถานที่แออัด การงดกิจกรรมทางสังคม การทํางานที่บ้าน (Work from Home) การสวมหน้ากากอนามัย หรือหน้ากากผ้าเมื่อออกจากบ้าน สําหรับประเทศไทยได้จัดตั้งศูนย์บริหารสถานการณ์โควิด-19 (ศบค.) ประกาศสถานการณ์ฉุกเฉิน พร้อมขอให้ประเทศในกลุ่มอาเซียนบังคับใช้มาตรการที่เข้มงวดเด็ดขาดยิ่งขึ้น
ทั้งนี้ ผลจากการประชุมสุดยอดผู้นําอาเซียน จะมีการรับรองปฏิญญาร่วม 2 ฉบับ ซึ่งจะยืนยันถึงความมุ่งมั่นของกลุ่มประเทศอาเซียนและประเทศคู่เจรจา (จีน ญี่ปุ่น เกาหลีใต้) ในการป้องกันและกําจัดความเสี่ยงของการแพร่ระบาดที่คุกคามชีวิตของผู้คน และเสถียรภาพทางเศรษฐกิจและสังคมของประเทศสมาชิก
*************************
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ เป็นประธานการประชุมคณะกรรมการแร่ ครั้งที่ 3/2563
วันศุกร์ที่ 27 มีนาคม 2563
รองปลัดภานุวัฒน์ฯ เป็นประธานการประชุมคณะกรรมการแร่ ครั้งที่ 3/2563
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 3/2563 ณ ห้องประชุมดีบุก ชั้น 2 กรมอุตสาหกรรมพื้นฐานและการเหมืองแร่
วันที่ 26 มีนาคม 2563 เวลา 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการแร่ ครั้งที่ 3/2563 โดยมีนายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ และนายสกล จุลาภา ผู้อํานวยการกองบริการงานอนุญาต เป็นเลขานุการและผู้ช่วยฝ่ายเลขานุการ ซึ่งคณะกรรมการประกอบไปด้วยผู้ทรงคุณวุฒิหลากหลายสาขา อาทิ การทําเหมือง สังคมศาสตร์ สิ่งแวดล้อม และสุขภาพ ด้านละ 1 ท่าน และผู้แทนองค์กรชุมชน องค์กรเอกชน พร้อมด้วยข้าราชการและผู้แทนหน่วยงานที่เกี่ยวข้อง ณ ห้องประชุมดีบุก ชั้น 2 กรมอุตสาหกรรมพื้นฐานและการเหมืองแร่
โดยประเด็นหลักในการประชุม คือ ให้ความเห็นชอบในการอนุญาตประทานบัตร จํานวน 1 เรื่อง และคําขอต่ออายุประทานบัตร 2 เรื่อง ตามพระราชบัญญัติแร่ พ.ศ. 2560 ทั้งนี้ บรรยากาศการประชุมดําเนินไปอย่างเรียบร้อย และมีมาตรการป้องกันการแพร่ระบาดของเชื้อไว้รัสโคโรนา 2019 (COVID-19) ได้แก่ การเตรียมเจลล้างมือสําหรับล้างทําความสะอาด การตรวจวัดไข้ก่อนเข้าประชุม การสวมหน้ากากอนามัย การจัดที่นั่งให้ห่างกัน 1 เมตรหรือ 1 เมตรเศษ
รัฐบาลไทย-ข่าวทำเนียบรัฐบาล-โฆษก สธ.เตือนหน้าฝนเด็กเล็ก–ผู้สูงอายุ เสี่ยงปอดบวม แนะดูแลสุขภาพให้แข็งแรง
วันเสาร์ที่ 16 มิถุนายน 2561
โฆษก สธ.เตือนหน้าฝนเด็กเล็ก–ผู้สูงอายุ เสี่ยงปอดบวม แนะดูแลสุขภาพให้แข็งแรง
โฆษกกระทรวงสาธารณสุข เตือนช่วงฤดูฝนผู้สูงอายุ เด็กเล็ก ระวังเป็นโรคปอดบวม แนะผู้ที่ป่วยเป็นไข้หวัด ไข้หวัดใหญ่ ป่วย 2วัน ไข้ไม่ลดลง น้ํามูกเปลี่ยนสีเขียวข้น หายใจหอบ ให้รีบพบแพทย์ทันที ย้ําผู้ที่อยู่ใน 7 กลุ่มเสี่ยงให้ฉีดวัคซีนป้องกันไข้หวัดใหญ่
นายแพทย์โอภาสการย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ช่วงนี้สภาพอากาศเปลี่ยนแปลง ฝนตกสลับอากาศร้อน ผู้ที่มีสุขภาพไม่แข็งแรงหรือภูมิต้านทานน้อย โดยเฉพาะเด็กอายุต่ํากว่า5ปี และผู้สูงอายุที่มีโรคประจําตัวเช่น โรคหัวใจ โรคปอดเรื้อรัง โรคเบาหวาน หรือผู้ที่มีภาวะภูมิคุ้มกันบกพร่องอาจป่วยเป็นไข้หวัด ไข้หวัดใหญ่ได้ง่าย และอาจมีโรคปอดบวมแทรกซ้อน ซึ่งเป็นสาเหตุการเสียชีวิตอันดับหนึ่งของโรคติดเชื้อทั้งหมด
จากรายงานของสํานักระบาดวิทยา กรมควบคุมโรค ตั้งแต่วันที่1มกราคม-4มิถุนายน2561พบผู้ป่วยโรคปอดบวมทั่วประเทศ107,381ราย ในจํานวนนี้เป็นผู้ที่มีอายุมากกว่า65ปี จํานวน37,269คน เด็กอายุ0-5ปี จํานวน32,783คน เสียชีวิตทั้งหมด79ราย เป็นผู้สูงอายุ53ราย เด็กอายุตํากว่า5ปี3ราย โรคปอดบวมเกิดจากการติดเชื้อ เช่น เชื้อแบคทีเรีย เชื้อไวรัส มักเป็นโรคแทรกซ้อนหลังป่วยไข้หวัดประมาณ 2 วัน โดยผู้ป่วยจะมีไข้สูง ไอมีเสมหะ น้ํามูกเปลี่ยนสีจากสีเหลืองเป็นสีเขียวข้น เจ็บหน้าอก เหนื่อยหอบง่าย เด็กเล็กและผู้สูงอายุ อาจจะมีอาการเหล่านี้ไม่ชัดเจนหรือไม่ครบทุกอาการ แต่ควรให้ความสนใจอาการแทรกซ้อนของโรคปอดบวม เช่น ในผู้สูงอายุอาจจะมีไข้ หรือตัวอุ่นๆมีอาการซึมหรือสับสน ส่วนในเด็กอายุต่ํากว่า2ปี จะมีไข้สูง ซึม ไม่ดื่มน้ําหรือนม หายใจลําบาก หอบเร็ว หรือหายใจมีเสียงดังหวีด หรือหายใจแรงจนชายโครงบุ๋ม ขอให้รีบไปพบแพทย์ทันที จะช่วยลดการเสียชีวิตได้
ทั้งนี้ขอให้ผู้ที่อยู่ใน 7 กลุ่มเสี่ยงรับการฉีดวัคซีนป้องกันไข้หวัดใหญ่ เพื่อป้องกันการเป็นไข้หวัดใหญ่และปอดบวมซึ่งเป็นโรคแทรกซ้อน ส่วนประชาชนทั่วไปให้รักษาสุขภาพให้แข็งแรง เพิ่มการรับประทานผักและผลไม้ให้มากขึ้น ออกกําลังกายอย่างสม่ําเสมอ สวมเสื้อผ้าให้ร่างกายอบอุ่น พักผ่อนให้เพียงพอ ไม่คลุกคลีกับผู้ป่วย กินอาหารปรุงสุกร้อน ใช้ช้อนกลางเมื่อรับประทานอาหารร่วมกับผู้อื่นถ้าป่วยเป็นไข้หวัดหรือไข้หวัดใหญ่ ขอให้พักผ่อนมาก ๆ ควรหยุดทํางาน หยุดเรียน อาการจะค่อยๆ ดีขึ้น ให้ใช้หน้ากากอนามัย ผ้าปิดปาก ปิดจมูกเวลาไอหรือจาม หลีกเลี่ยงการเข้าไปอยู่ในสถานที่ที่มีคนแออัด และล้างมือให้สะอาดทุกครั้งภายหลังสัมผัสผู้ป่วยหรือสิ่งของ หากมีข้อสงสัยปรึกษาได้ที่ สายด่วนกรมควบคุมโรค
โทร.1422ตลอด24ชั่วโมง นายแพทย์โอภาส กล่าว
************************16มิถุนายน2561
รัฐบาลไทย-ข่าวทำเนียบรัฐบาล-รัฐบาลประชาสัมพันธ์งาน Digital Thailand Big Bang 2018 พร้อมผลักดันไฮไลท์บิ๊กดาต้าเพื่ออนาคตข้างหน้าของทุกคน และใช้ดิจิทัลขับเคลื่อนพลิกโฉมประเทศไทยสู่อนาคตที่ยั่งยืน
วันอังคารที่ 11 กันยายน 2561
รัฐบาลประชาสัมพันธ์งาน Digital Thailand Big Bang 2018 พร้อมผลักดันไฮไลท์บิ๊กดาต้าเพื่ออนาคตข้างหน้าของทุกคน และใช้ดิจิทัลขับเคลื่อนพลิกโฉมประเทศไทยสู่อนาคตที่ยั่งยืน
รัฐบาลโดยกระทรวงดิจิทัลเพื่อเศรษฐกิจและสังคม ประชาสัมพันธ์งาน “Digital Thailand Big Bang 2018” ระหว่างวันที่ 19-23 กันยายน 2561 ณ อิมแพคชาเลนเจอร์ ฮอลล์ 1-3 เมืองทองธานี เพื่อนําไปสู่การใช้ดิจิทัลขับเคลื่อนพลิกโฉมประเทศไทยสู่อนาคตที่ยั่งยืน
วันนี้ (11 กันยายน 2561) เวลา 08.30 น. ณ โถงกลาง ตึกบัญชาการ 1 ทําเนียบรัฐบาล ก่อนประชุมคณะรัฐมนตรี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้จัดงาน ดิจิทัลไทยแลนด์บิ๊กแบง เข้าพบ พล.อ.ประยุทธ์ จันทรโอชา นายกรัฐมนตรี เพื่อประชาสัมพันธ์งาน “Digital Thailand Big Bang 2018”
ทั้งนี้ งาน “Digital Thailand Big Bang 2018” จัดขึ้นภายใต้แนวคิด “THAILAND BIG DATA | โลกเปิด เราปรับ ประเทศเปลี่ยน” เพื่อเป็นการประกาศจุดยืนและความมุ่งมั่นของรัฐบาลที่จะใช้เทคโนโลยีดิจิทัลนี้ในการขับเคลื่อนสู่ ไทยแลนด์ 4.0 โดยงานนี้จะทําให้คนไทยทุกคนทุกคนได้พบกับการเปลี่ยนแปลงของประเทศใน 8 ด้านหลัก ได้แก่ 1) สัมผัสนวัตกรรม Cloud computing ที่เชื่อมโยงโลกทั้งใบอย่างไร้ขีดจํากัด 2) การพัฒนาโครงสร้างพื้นฐานที่จะทําให้ประเทศไทยกลายเป็นศูนย์กลางข้อมูลที่ยิ่งใหญ่ที่สุดในระดับภูมิภาคที่เชื่อมโยงไปทั่วโลกผ่านดิจิทัลเทคโนโลยี อาทิ ระบบเคเบิลใยแก้วนําแสงใต้น้ํา (Submarine Cable) และดวงดาวอัจฉริยะหรือดาวเทียม เป็นต้น 3) มิติของการเปลี่ยนแปลงข้อมูลขนาดใหญ่ ที่นําไปใช้ประโยชน์และมีส่วนร่วมในการพัฒนาประเทศ 4) พบเทคโนโลยีแห่งอนาคต ทั้งเทคโนโลยีใหม่ เทคโนโลยีก่อกําเนิด (Emerging Technology) และนวัตกรรม ดิจิทัลจากเหล่า digital innovators กว่า 800 ราย 5) พบโอกาสมหาศาลในโลกแห่งข้อมูลไร้พรมแดนที่นําไปสู่การเปลี่ยนแปลงครั้งยิ่งใหญ่กับบล็อคเชน ที่ไม่ใช่ดิจิทัลเฉพาะโลกการเงินแต่คือดิจิทัลสําหรับคนไทยทุกคน 6) การศึกษาระบบใหม่ ให้คนไทยก้าวเท่าทันการเปลี่ยนแปลงตั้งแต่ coding ถึงระดับ advance อย่างเท่าเทียมและทั่วถึง 7) ก้าวล้ําสู่อีกขั้นของ 7 เมืองอัจฉริยะ กับการเตรียมพร้อมรองรับเป็นเจ้าภาพระดับอาเซียน ปี 2019 และ 8) มหกรรมการแข่งขันระดับเยาวชน ที่มีเด็กๆ ตบเท้าเข้าร่วมกว่า 5,000 คน เพื่อแสดงความสามารถทางด้านดิจิทัลเทคโนโลยี ในการแข่งขันหุ่นยนต์ การแข่งขันบินโดรน การแข่งขันออกแบบภาษาคอมพิวเตอร์ เป็นต้น
โอกาสนี้ นายกรัฐมนตรีได้ชมนิทรรศการที่นํามาจัดแสดงของการประชาสัมพันธ์งานดังกล่าวด้วยความสนใจ พร้อมกล่าวเชิญชวนประชาชนไปร่วมงานนี้โดยพร้อมเพรียงกัน โดยประชาชนที่สนใจสามารถสอบถามเพิ่มเติมได้ที่ สํานักงานส่งเสริมเศรษฐกิจดิจิทัล (depa) โทรศัพท์ 02-141-7158 และ 081-565-5540
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"รมว.ทส. ลงพื้นที่ป่ารอยต่อ 5 จังหวัด สำรวจถนนเส้นใหม่เลี่ยงป่าอ่างฤาไนแก้ไขปัญหาช้างป่า"
วันอังคารที่ 27 มีนาคม 2561
"รมว.ทส. ลงพื้นที่ป่ารอยต่อ 5 จังหวัด สํารวจถนนเส้นใหม่เลี่ยงป่าอ่างฤาไนแก้ไขปัญหาช้างป่า"
"รมว.ทส. ลงพื้นที่ป่ารอยต่อ 5 จังหวัด สํารวจถนนเส้นใหม่เลี่ยงป่าอ่างฤาไนแก้ไขปัญหาช้างป่า"
(26 มี.ค.61) พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นั่งเฮลิคอปเตอรบินสํารวจพื้นที่ป่ารอยต่อ 5 จังหวัด เพื่อติดตามผลการปฏิบัติงานในพื้นที่ป่ารอยต่อ 5 จังหวัด ในการดูแลรักษาป่าและสัตว์ป่าในพื้นที่ป่า ภายใต้การดําเนินงานของมูลนิธิอนุรักษ์ป่ารอยต่อ 5 จังหวัด พร้อมทั้งลงพื้นที่บริเวณถนนหมายเลข 3259 ภายในเขตรักษาพันธุ์สัตว์ป่าเขาอ่างฤาไน จังหวัดฉะเชิงเทรา ติดตามการสร้างถนนเส้นใหม่ ที่เลี่ยงถนนบริเวณเขตรักษาพันธุ์สัตว์ป่าเขาอ่างฤาไน และพบปะประชาชนเพื่อรับฟังปัญหาความเดือดร้อนจากช้างป่าที่ออกนอกพื้นที่ โดยมีนายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายอยู่ เสนาธรรม ผู้อํานวยการสํานักบริหารพื้นที่อนุรักษ์ที่ 2 (ศรีราชา) นายเดชา นิลวิเชียร หัวหน้าเขตรักษาพันธุ์สัตว์ป่าเขาอ่างฤาไน นายสัตวแพทย์ภัทรพล มณีอ่อน สัตวแพทย์กรมอุทยานแห่งชาติฯ เจ้าหน้าที่จากอําเภอท่าตะเกียบ ร่วมสนับสนุนข้อมูลและให้การต้อนรับ ณ เขตรักษาพันธุ์สัตว์ป่าเขาอ่างฤาไน จ.ฉะเชิงเทรา
​นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช กล่าวว่า กรมอุทยานแห่งชาติฯ ได้จัดทําแผนการจัดการช้างป่าในพื้นที่ป่ารอยต่อ 5 จังหวัด ปีงบประมาณ พ.ศ. 2561 – 2570 (งบประมาณทั้งสิ้น 1,336,308,000 บาท) โดยมีการดําเนินกิจกรรมทั้งในพื้นที่ป่าอนุรักษ์และนอกพื้นที่ป่าอนุรักษ์ ประกอบด้วยกิจกรรมจัดการถิ่นที่อยู่อาศัยของช้างป่า ​ทั้งนี้ยังได้มีการจัดการควบคุมและติดตามที่ตัวช้างป่าเสริมสร้างการมีส่วนร่วมของชุมชนในการแก้ไขปัญหาช้างป่าและการจัดการพื้นที่เชื่อมต่อสําหรับสัตว์ป่าและช้างป่า เพื่อนํามาใช้ในการแก้ไขปัญหาดังกล่าว ในพื้นที่เขตรักษาพันธุ์สัตว์ป่าเขาอ่างฤาไน เขตรักษาพันธุ์สัตว์ป่าเขาสอยดาว อุทยานแห่งชาติเขาสิบห้าชั้น อุทยานแห่งชาติเขา คิชกูฏ และอุทยานแห่งชาติเขาชะเมา – เขาวง และพื้นที่อื่นๆ ​ขณะที่เส้นทางผ่านเขตรักษาพันธ์สัตว์ป่าเขาอ่างฤๅไน ถนนสาย 3076 ( 3259 เดิม) ระยะทาง 14.7 กิโลเมตร ที่ประชาชนใช้ในการสัญจรไปมา เกิดอุบัติเหตุระหว่างคนกับสัตว์บ่อยครั้งมากขึ้น ส่งผลให้สัตว์ป่าน้อยใหญ่ตายเป็นจํานวนมากในแต่ละปี แม้จะพยายามแก้ไขปัญหาด้วยการควบคุมการใช้ถนนให้เป็นเวลา แต่ก็ยังมีสัตว์ประสบอุบัติเหตุเสียชีวิต/บาดเจ็บอย่างต่อเนื่อง ดังนั้นทางมูลนิธิฯ จึงได้มีแนวคิดงดใช้ถนนเส้นเดิมและให้สร้างเส้นทางอ้อมผ่านพื้นที่ดังกล่าว โดยเส้นทางสายใหม่อยู่ระหว่างก่อสร้าง ระยะทาง 66.68 กิโลเมตร คาดว่าจะแล้วเสร็จทั้งหมดในปีงบประมาณ พ.ศ.2563 จากการดําเนินการแก้ไขปัญหาที่ผ่านมา มูลนิธิอนุรักษ์ป่ารอยต่อ 5 จังหวัด ได้ให้การสนับสนุนกรมอุทยานแห่งชาติ สัตว์ป่า และพันธุ์พืช ในด้านการลาดตระเวนเชิงคุณภาพ และการจัดการพื้นที่ป่าอนุรักษ์ ส่งผลให้การบริหารจัดการพื้นที่ป่ารอยต่อ 5 จังหวัดเป็นไปอย่างมีประสิทธิภาพมากยิ่งขึ้น
#ช้างป่า #มูลนิธิอนุรักษ์ป่ารอยต่อ5จังหวัด
#เขตรักษาพันธุ์สัตว์ป่าเขาอ่างฤาไน
รัฐบาลไทย-ข่าวทำเนียบรัฐบาล-  พ.ร.บ.ส่งเสริมการใช้ประโยชน์ผลงานวิจัยและนวัตกรรม
วันศุกร์ที่ 14 กันยายน 2561
พ.ร.บ.ส่งเสริมการใช้ประโยชน์ผลงานวิจัยและนวัตกรรม
รัฐบาลอนุมัติร่าง พ.ร.บ.ส่งเสริมการใช้ประโยชน์ผลงานวิจัยและนวัตกรรม ช่วยปลดล็อคให้ผลงานวิจัยไทยถูกนําไปต่อยอดและใช้ประโยชน์เชิงพาณิชย์มากขึ้น โดยกําหนดให้สิทธิครอบครองผลงานเป็นของผู้รับทุนหรือนักวิจัย เพื่อให้สามารถนําไปใช้ประโยชน์ได้สะดวกรวดเร็ว แต่จะ
พฤหัสบดีที่ 13 ก.ย.61
พ.ร.บ.ส่งเสริมการใช้ประโยชน์ผลงานวิจัยและนวัตกรรม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่าง พ.ร.บ.ส่งเสริมการใช้ประโยชน์ผลงานวิจัยและนวัตกรรม ช่วยปลดล็อคให้ผลงานวิจัยไทยถูกนําไปต่อยอดและใช้ประโยชน์เชิงพาณิชย์มากขึ้น โดยกําหนดให้สิทธิครอบครองผลงานเป็นของผู้รับทุนหรือนักวิจัย เพื่อให้สามารถนําไปใช้ประโยชน์ได้สะดวกรวดเร็ว แต่จะต้องนําผลงานวิจัยไปใช้ประโยชน์ภายในระยะเวลา 2 ปี ไม่เช่นนั้นสิทธิครอบครองดังกล่าวจะกลับไปเป็นของผู้ให้ทุนวิจัย นอกจากนี้ ยังกําหนดให้มีคณะกรรมการส่งเสริมการใช้ประโยชน์ผลงานวิจัยและนวัตกรรมทําหน้าที่วางแนวทางการพัฒนางานวิจัยของประเทศ และจัดสรรเงินทุนสําหรับพัฒนางานวิจัยอย่างคุ้มค่า เพื่อให้เกิดประโยชน์สูงสุดต่อสังคมและประเทศชาติ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วิธีการทำให้โรงเรียนปลอดภัยห่างไกลโควิด-19
วันศุกร์ที่ 26 มิถุนายน 2563
วิธีการทําให้โรงเรียนปลอดภัยห่างไกลโควิด-19
มีวิธีการอย่างไรบ้างนะ